44 a.C.n.
C. Iulio Caesare et M. Antonio consulibus

Eventa 
 14 Februarii : ex senatus consulto Caesar dictator perpetuus factus est.
 15 Februarii, Lupercalibus, Marcus Antonius qui et consul et magister lupercorum Iuliorum erat, Gaio Caesari dictatori perpetuo in Rostris sedenti diadema sponte sua porrexit. Gemente circumstante populo, ornamentum regium recusavit quidem Caesar sed ab illo tempore adfectator regni esse multis videbatur. Quod factum coniuratos ad caedem properandam incitavit.
 15 Martii (Idibus) : Caius Caesar a senatoribus coniuratis in Curia Pompeia occisus est.
 17 Martii : Senatusconsulto amnestia de hac caede decreta quidem est sed acta Caesaris confirmata sunt, in primis magistratus in proximos annos designati. Nec praemia interfectoribus data sunt nec Caesar tyrannus appellatus est. Hanc mediam viam invenerat consul Marcus Antonius.
Aprili ineunte : lex Antonia de dictatura in perpetuum tollenda.
 2 Septembris: Philippica Prima Ciceronis in M. Antonium.

Nati

Mortui 
 15 Martii: C. Iulius Caesar (natus Romae 100 a.C.n.)
 Publius Sittius, eques Romanus
Mense Maio : Publius Servilius Vatia Isauricus, vir consularis, nonaginta annos natus.
 Pharao Ptolemaeus XIV Aegypti 
 Burebista, rex Daciae

Principes mundi 
 Aegyptus: Pharao Ptolemaeus XIV; Pharao Cleopatra VII; Pharao Ptolemaeus XV
 Dacia: Burebista rex; Comosicus rex
 Roma: C. Iulius Caesar; Marcus Antonius